
 转讘谞讜 讜拽砖讜 转谞谉 诪砖讜诐 讚诪砖专拽讬. 讜讛讗 讚诪讞讬讬讘 诪转谞讬' 讘讙诇诇讬诐 讗注''讙 讚诇讗 砖专讬拽 讛讬讬谞讜 诪砖讜诐 讚诇讬转 讘讬讛 砖讘讞讗 讜诇讗 讛转讬专讜 诇讛讜爪讬讗 讘讞谞诐: 讚讘专 砖讬砖 讘讜 砖讘讞 拽谞住讜 讙讜驻讜 诪砖讜诐 砖讘讞讜. 诪讻讗谉 讬砖 诇讛讜讻讬讞 讚诇''讙 讻诇 讛拽讜讚诐 讘讛谉 讝讻讛 讙讘讬 诪爪谞讬注 拽讜抓 讜讝讻讜讻讬转 讜讙讚专 砖谞驻诇讛 诇专讛''专 讚讛转诐 诇讬讻讗 砖讘讞讗: 砖讟专 砖讬砖 讘讜 专讘讬转 拽讜谞住讬谉 讗讜转讜 讜讗讬谞讜 讙讜讘讛 诇讗 讗转 讛拽专谉 讜诇讗 讗转 讛专讘讬转. 谞专讗讛 诇专''讬 砖专''诪 拽讜谞住 诇讛驻住讬讚 讛讞讜讘 诇讙诪专讬 讗驻讬' 讘讛讜讚讗讛 讜注讚讜转 讗讞专转 讻讚诪砖诪注 诇讬砖谞讗 讚讗讬谉 讙讜讘讛 诇讗 讗转 讛拽专谉 讜诇讗 讗转 讛专讘讬转 讚诪砖诪注 讚讗讬谉 讙讜讘讛 讻诇诇 讜讻谉 诪砖诪注 诪讚诪讚诪讬 诇拽谞住讜 讙讜驻讜 诪砖讜诐 砖讘讞讜 砖诪驻住讬讚 讙讜祝 讛诪诪讜谉 讜讗讬谉 诇讛拽砖讜转 讚讘驻专拽 讗讬讝讛讜 谞砖讱 (讘''诪 讚祝 注讘. 讜砖诐) 诪讚诪讬 讛讱 讚讛讻讗 讚砖讟专 砖讬砖 讘讜 专讘讬转 诇砖讟专讬 讞讜讘 讛诪讜拽讚诪讬谉 讜诪讜拽讬 讛讛讬讗 讚砖讟专讬 讞讜讘 讻专''诪 讜讛讬讻讬 诪讚诪讬 讚讛讻讗 诪驻住讬讚 讙讜祝 讛诪诇讜讛 讜讛转诐 讗讬谞讜 诪驻住讬讚 讗诇讗 讛砖讟专 讚诪讛 砖讗讬谉 诪驻住讬讚 砖诐 讗诇讗 讛砖讟专 诇驻讬 砖诇讗 讛讬讛 注讘讬专讛 讘讙讜祝 讛诪诇讜讛 讗诇讗 讘砖讟专 讗讘诇 讘专讘讬转 讬砖 注讘讬专讛 讚讛诇讜讗讛 讘专讘讬转 讗驻讬' 讘诇讗 砖讟专 讗注''讙 讚讗诪专讬谞谉 讚诪砖注转 讻转讬讘讛 注讘讚 诇讬讛 砖讜诪讗 讘诇讗 砖讟专 谞诪讬 讗讬讻讗 讗讬住讜专讗 讘讛诇讜讗讛 讛拽砖讛 专讬讘''讗 讗诐 讬驻住讬讚 讻诇 讞讜讘讜 诇讙诪专讬 诪爪讬谞讜 讛诇讜讛 讞讜讟讗 谞砖讻专 讜讗讜专''讬 讚讗讬谉 讝讛 拽讜砖讬讗 讻讬 讛诪诇讜讛 砖诪专讜讬讞 拽谞住讜 讘讙讜祝 诪讞诪转 讛砖讘讞 讜诪转讜讱 讻讱 讬讝讛专 讗讘诇 讛诇讜讛 讗讬谉 诇谞讜 讘诪讛 诇拽谞讜住 砖转讞讬诇转讜 注诇 诪谞转 诇驻专讜注 讛讜讗 诇讜讛: 讜讞讻诪讬诐 讗讜诪专讬诐 讙讜讘讛 讗转 讛拽专谉 讻讜'. 诪砖诪注 砖讙讜讘讛 注''驻 讛砖讟专 讗驻讬' 诪诪砖注讘讚讬 讜拽砖讛 诇专''讬 诇诪讛 讛砖讟专 讻砖专 讻讬讜谉 砖讛注讚讬诐 注讜讘专讬诐 注诇 诇讗 转砖讬诪讜谉 讗注''讙 讚讗讬谞诐 注讚讬 讞诪住 讚讗讬谉 诪专讜讬讞讬谉 讻诇讜诐 讛讗 拽讬''诇 讻讗讘讬讬 (住谞讛讚专讬谉 讚祝 讻讝.) 讚诪讬 砖讗讜讻诇 谞讘诇讜转 诇讛讻注讬住 驻住讜诇 讜讛讗 讚诇讗 转谞讬 诇讛 讘讝讛 讘讜专专 (砖诐 讻讚:) 讛''谞 诇讗 转谞讬 诇讜讛 讗诇讗 讘讻诇诇 诪诇讜讛 讗讬转讬讛 讻讚诪砖诪注 讛转诐 讘讙诪专讗 讙讘讬 诪诇讜讛 讘专讘讬转 诪诇讜讛 讛讘讗讛 讘专讘讬转 讜讗讬谉 诇讜诪专 讚诪讬讬专讬 讘讗讬谉 谞讬讻专 讛专讘讬转 讘砖讟专 讗诇讗 讻转讜讘 住转诪讗 驻诇讜谞讬 讞讬讬讘 诇驻诇讜谞讬 诪谞讛 讜住讘专讜 讛注讚讬诐 砖讛讻诇 拽专谉 讜讗讞''讻 谞讜讚注 砖讛讜讗 专讘讬转 讚讘驻专拽 讗讬讝讛讜 谞砖讱 (讘''诪 讚祝 注讘. 讜砖诐) 诪转专抓 专' 讬讜讞谞谉 注诇讛 讚讛讛讬讗 讚砖讟专讬 讞讜讘 讛诪讜拽讚诪讬谉 驻住讜诇讬谉 讗驻讬诇讜 转讬诪讗 专讘谞谉 讙讝讬专讛 砖诪讗 讬讙讘讛 诪讝诪谉 专讗砖讜谉 讜讗讬 讗讬谉 谞讬讻专 讘砖讟专 砖讬砖 讘讜 专讘讬转 谞诪讬 诇讙讝讜专 砖诪讗 讬讙讘讛 专讘讬转 讘诪拽讜诐 拽专谉 讜讗讬谉 诇讜诪专 砖诇讻讱 讛谉 讻砖专讬诐 砖诇讗 注砖讜 砖讜诪讗 讻讬讜谉 砖谞讬讻专 诪转讜讱 讛砖讟专 讛专讘讬转 诇讗 讬讘讗 诇讙讘讜转 讛专讘讬转 注诇 讬讚讬 砖讟专 讝讛 讜讛讗 讚转谞谉 讘讗讬讝讛讜 谞砖讱 (砖诐 注讛:) 砖讛注讚讬诐 注讜讘专讬诐 讘诇讗 转注砖讛 讛讬讬谞讜 讻讙讜谉 砖讗讬谉 谞讬讻专 讛专讘讬转 诪转讜讱 讛砖讟专 讚讛讗 讗诪专讬' 讘砖诪注转讬谉 讚诪砖注转 讻转讬讘讛 注讘讚 诇讬讛 砖讜诪讗 讗''讻 讘砖讟专 讝讛 注讜讘专讬诐 讘诇讗 转注砖讛 讜讬''诇 讚诇讗 转砖讬诪讜谉 注诇讬讜 谞砖讱 诇讗讬谞砖讬 讘诪诇讜讛 讜诇讜讛 讜注专讘 诪砖诪注 诇讛讜 讜诇讛讻讬 诇讗 诪驻住诇讬 讘讛讻讬 讻讚讗诪专讬谞谉 (砖诐 讚祝 讛:) 诇讗 转讞诪讜讚 诇讗讬谞砖讬 讘诇讗 讚诪讬 诪砖诪注 诇讛讜 讗''谞 讻讙讜谉 砖讬砖 注讚讬诐 砖讛诐 讗谞讜住讬谉 诪讞诪转 谞驻砖讜转 讜讻谉 爪''诇 讘砖讟专讬 讞讜讘 讛诪讜拽讚诪讬诐 讚讬砖 诪注诪讬讚讬谉 讗讜转讛 讻专''诪 讗讘诇 诇专讘谞谉 讻砖专讬诐 讜讗驻讬' 专讘讬 诪讗讬专 讗讬谉 驻讜住诇 讗诇讗 诪讟注诐 拽谞住 讜讗诪讗讬 讛诇讗 注讚讬诐 驻住讜诇讬诐 讛诐 砖讞转诪讜 注诇 砖讟专 诪讜拽讚诐 讗诇讗 讬''诇 砖讬砖 注讚讬诐 砖讛讬讜 讗谞讜住讬诐 诪讞诪转 谞驻砖讜转 讗''谞 讻讙讜谉 砖讗诪专讜 讟注讬谞讜 讘砖谞转 讛诪诇讱 讜讗讜诪专 专''讬 讚讛诇讻讛 讻专讘谞谉 讗注''讙 讚拽讬''诇 (讻转讜讘讜转 讚祝 住:) 讻专' 诪讗讬专 讘讙讝讬专讜转讬讜 讚讜拽讗 讘讙讝讬专讜转讬讜 讜诇讗 讘拽谞住讜转讬讜 讜讻谉 驻住拽讜 讛诇讻讜转 讙讚讜诇讜转 讻专讘谞谉 讚专''诪 诪讟注诐 讝讛 讘诪注讜讘专转 讞讘讬专讜 讜诪讬谞拽转 讞讘讬专讜 (讬讘诪讜转 诇讜:): [注讬' 转讜住驻讜转 讝讘讞讬诐 拽讚. 讚''讛 讗''专 注拽讬讘讗]: 讚诪砖注转 讻转讬讘讛 注讘讚 诇讬讛 砖讜诪讗. 转讬诪讛 诇专讘讬谞讜 讬爪讞拽 诪讛 砖讜诪讗 讬砖 讻讗谉 讜诪讛 诪讝拽转 注讚讜转谉 诇诇讜讛 讜讛诇讗 诇讗 讬讙讘讜 讘''讚 讛专讘讬转 注''讬 砖讟专 讝讛 讻讬讜谉 砖谞讬讻专 讘转讜讻讜 专讘讬转: 诇讬诪讗 讻讛谞讬 转谞讗讬 讻讜'. 诪讻讗谉 讬砖 诇讛讜讻讬讞 讚诇''讙 讘诪转谞讬' 讘诪讬诇转讬讛 讚专砖讘''讙 讻诇 讛拽讜讚诐 讘讛谉 讝讻讛 讚讗讬 讙专住讬谞谉 诇讬讛 讛讜讛 诇讬讛 诇讗转讜讬讬 讚注诇 讻专讞讱 专砖讘''讙 讗讙讜驻谉 谞诪讬 拽谞讬住 讚讗讬 诇讗讜 讛讻讬 讘诪讗讬 驻诇讬讙 讗转谞讗 拽诪讗 讜讬''诇 讚讛讜讬 诪爪讬 诇讚讞讜讬讬 讚讻讜诇讛 专砖讘''讙 讛讬讗 讜讛''拽 砖讛讬讛 专讘谉 砖诪注讜谉 讘谉 讙诪诇讬讗诇 讗讜诪专 讻讜' 讗''谞 住''讚 讚讜拽讗 讗转讘谞讜 讜拽砖讜 讚讗讬讻讗 砖讘讞讗 讟讜讘讗 讗讘诇 砖讗专 讚讘专讬诐 诇讗 讜讗转讗 专讘谉 砖诪注讜谉 讘谉 讙诪诇讬讗诇 诇诪讬诪专 讚讻诇 讛诪拽诇拽诇讬谉 砖讜讬谉 讗驻讬' 诇讬转 讘讛讜 讗诇讗 砖讘讞讗 驻讜专转讗: 讜讛讚专 拽讗诪专 讚讗住讜专讬谉 诪砖讜诐 讙讝诇. 讜诇讗 讘注讬 诇诪讬诪专 讚讗住讜专讬谉 诪砖讜诐 讙讝诇 诇讗讜转讜 砖拽讚诐 讜讝讻讛 讜专砖讘''讙 拽讗诪专 讚诪讜转专讬谉 讚讗讬谉 住讘专讗 讚诇讬驻诇讙讜 讘讛讻讬: 诇讝注讬专讬 讜讚讗讬 转谞讗讬 讛讬讗. 讚讗讬谉 住讘专讗 诇讜诪专 讚驻诇讬讙讬 讘讛诇讻讛 讜诪讜专讬谉 讻谉 诇注谞讬谉 砖讘讞讗 讚驻砖讬讟讗 讚诇讻讜诇讬 注诇诪讗 诪讜专讬谉: 

专讘讬谞讜 讞谞谞讗诇

专讘 讗砖讬 讗诪专 转讘谞讜 讜拽砖讜 砖讗谞讬 讗驻讬' 专' 讬讛讜讚讛 诪讜讚讛 砖讞讬讬讘 诪砖讜诐 讚诪砖专拽讬 驻讬' 砖专讙诇讬 讘谞讬 讗讚诐 诪讞诇讬拽讬谉 讘讛谉 诇驻讬讻讱 讞讬讬讘 诇讚讘专讬 讛讻诇:



讜讻诇 讛拽讜讚诐 讘讛谉 讝讻讛. 讗诪专 专讘 讝讻讛 讘讬谉 讘讙讜驻谉 讘讬谉 讘砖讘讞谉 拽谞住讜 讙讜驻谉 讗讟讜 砖讘讞谉 讜讛谞讬 诪讬诇讬 讘讚讘专 砖讬砖 讘讜 砖讘讞 讝注讬专讬 讗诪专 讘砖讘讞谉 讝讻讛.



诇讗 拽谞住讜 讙讜驻谉 诪砖讜诐 砖讘讞谉. 驻讬' 住讘专 专讘 讝讛 砖讛讜爪讬讗 讛转讘谉 诇专砖讜转 讛专讘讬诐 诇讬砖讜祝 讘专讙诇讬 讘谞讬 讗讚诐 讜诇讛砖讘讬讞 讜诇讛讬注砖讜转 讝讘诇 拽谞住讜讛 讗驻讬诇讜 讘注讬拽专 讜讻诇 讛拽讜讚诐 讝讻讛 讘讻诇 讜专诪讬谞谉 讙诇诇 讚诪转谞讬' 讚诇讗 拽转谞讬 讻诇 讛拽讜讚诐 讝讻讛.



讜驻专讬拽 转谞讗 专讬砖讗 讘转讘谉 讜拽砖 讻诇 讛拽讜讚诐 讝讻讛 讜讛讜讗 讛讚讬谉 诇讙诇诇.



讜讛转谞讬 讗住讜专 诪砖讜诐 讙讝诇. 讜驻专讬拽 讗讻讜诇讛讜 讘讬谉 讘转讘谉 讘讬谉 讘讙诇诇 拽转谞讬 讘讘专讬讬转讗 讗住讜专讬谉 诪砖讜诐 讙讝诇. 讻诇讜诪专 讛讘专讬讬转讗 讞讜诇拽转 注诇 讛诪砖谞讛 讜讗诪专讬' 讜讛讗 诇讗 转谞讬 讛讻讬 讜讘讛讚讬讗 转谞讬 讘讘专讬讬转讗 讘转讘谉 讜拽砖 诪讜转专讬谉 诪砖讜诐 讙讝诇.



讜讘讙诇诇 讗住讜专讬谉 诪砖讜诐 讙讝诇 讜驻讬专拽 专讘 谞讞诪谉 讘专 讬爪讞拽 讚讘专 砖讬砖 讘讜 砖讘讞 讻讙讜谉 讛转讘谉 砖讛砖讘讬讞 讻讬 谞注砖讛 讙诇诇 讜讻讬讜爪讗 讘讜 拽谞住讜 讙讜驻谉 诪砖讜诐 砖讘讞谉 讚讘专 砖讗讬谉 讘讜 砖讘讞 讻讙讜谉 讙诇诇 诇讗 拽谞住讜 讜诪讬讘注讬讗 诇谉 专讘 讚讗诪专 拽谞住讜 讙讜驻谉 诪砖讜诐 砖讘讞谉 诇讗诇转专 拽谞讬住 讘注转 砖讛讜爪讬讗讜 诪讬讚 讛拽讜讚诐 讘讜 讝讻讛 讗讜 讗诐 谞砖讗专 讘专砖讜转 讛专讘讬诐 讝诪谉 讜谞讬砖祝 讜讛砖讘讬讞 讗讞专 讻谉 讛拽讜讚诐 讘讜 讝讻讛 讘讙讜驻讜 讜讻诇 砖讻谉 讘砖讘讞讜 讚拽谞住讬谞谉 诇讬讛 诪砖讜诐 讚拽诇拽诇 讘专砖讜转 讛专讘讬诐 讜讗转讬谞谉 诇诪讬驻砖讟讛 诪讚讗讬讬专讬谞谉 讙诇诇 讚诇讬转 诇讬讛 砖讘讞讗 砖"诪 讚诪讬讚 拽谞住讜讛 讜讚讞讬' 诇讛 讜讗转讬谞谉 诇讗讜拽诪讗 诇讛讗 讚专讘 讜讚讝注讬专讬 讻转谞讗讬 讚转谞谉 砖讟专 砖讬砖 讘讜 专讘讬转 拽讜谞住讬谉 讗讜转讜 讜讗讬谞讜 讙讜讘讛 讻讜' 专讘 讻专' 诪讗讬专 讜讝注讬专讬 讻讞讻诪讬诐 讜讚讞讜 讜讗诪专讬 讻诇 讞讚 讗诪专 讗谞讗 诇讚讘专讬 讛讻诇 讗诪专讬 讻讜' 讜拽讬"诇 讻专讘 讚讻诇 讚讘专 砖讬砖 讘讜 砖讘讞 拽谞住讜 讙讜驻讜 诪砖讜诐 砖讘讞讜 诪讬讛讜 讻讬 拽谞住讬谞谉 诇讬讛 诪讬讚 拽谞住讬谞谉 诇讬讛 讗讜 诇讻讬 诪讬讬转讬 砖讘讞讗 拽谞住讬谞谉 诇讬讛 讗讬讘注讬讗 诇讛讜 讜诇讗 讗讬驻砖讬讟讗 讜住讜讙讬讬讗 讚砖诪注转讗 讻专讘 专讬讛讟讗.



讜转讜讘 讛讗 讗诪专 专讘 讛讜谞讗 讜专讘 讗讚讗 讜转专讜讜讬讬讛讜 诪砖诪讬讛 讚专讘 讛诇讻讛 诪讬讛讜 讛讜专讛 讜讗驻拽专 讞讜砖诇讗 讻砖诪注转讬讛 讚讗诪专 讛诇讻讛 讜诪讜专讬谉 讻谉 专讘 讛讜谞讗 讗诪专 讛诇讻讛 讗讘诇 讗讬谉 诪讜专讬谉 讻谉 讜讗诐 讛转专讜 讘讛谉 讚讘专讬 讛讻诇 讛诇讻讛 讜诪讜专讬谉 诇讛谉 讻诇 讛拽讜讚诐 讘讛谉 讝讻讛 讻专讘 讛讜谞讗 讚讗驻拽专 讞讜砖诇讗 讜讻专讘 讗讚讗 讚讗驻拽专 住诇讬拽讜住转讗:





专砖讘"讗

转谞谉 讛讛讜驻讱 讗转 讛讙诇诇 诇专砖讜转 讛专讘讬诐 讜讻讜'. 讜拽讗 住诇拽讗 讚注转讬讛 讛砖转讗 讚专讘 讚讗诪专 拽谞住讜 讙讜驻谉 讗讟讜 砖讘讞谉 讛"讛 讚拽谞讬住 讙讜祝 砖讗讬谞讜 诪砖讘讬讞 讘讙诇诇 讗讟讜 讙讜祝 讛诪砖讘讬讞 讜驻专拽祝 专"谞 讘专 讬爪讞拽 讙诇诇 拽讗 专诪讬转 讚讘专 砖讬砖 讘讜 砖讘讞 拽谞住讜 讙讜驻谉 讗讟讜 砖讘讞谉 讗讘诇 讙诇诇 讚诇讗 诪砖讘讞 讻诇诇 诇讗 拽谞住讜 讘讜.





砖讟专 砖讻转讜讘 讘讜 专讘讬转. 驻讬专讜砖 砖讻转讜讘 讘讜 专讘讬转 诪驻讜专砖 诪讗讛 讘诪讗讛 讜注砖专讬诐 拽讜谞住讬谉 讗讜转讜 讜讗讬谞讜 讙讜讘讛 诇讗 讗转 讛拽专谉 讜诇讗 讗转 讛专讘讬转 讻诇讜诪专 讗驻讬诇讜 讛拽专谉 讗讬谞讜 讙讜讘讛 诪诪砖注讘讚讬 讜讞讻"讗 讙讜讘讛 讗转 讛拽专谉 讗驻讬诇讜 诪诪砖注讘讚讬 讜讘诪拽讜诪讛 讘驻专拽 讗讬讝讛讜 谞砖讱 讻转讘转讬讛 讘讗专讜讻讛 讘住讬讬注转讗 讚砖诪讬讗.





讜谞专讗讛 诇讬 讚讻诇 讘讜专 砖讘砖诪讜注讛 讝讜 讘讜专 砖诇 谞讝讬拽讬谉 讛讜讗 讜诇讗 讘讜专 砖诇 诪讬转讛 讚讛讗 诇讬讻讗 注砖专讛 讜诪讬谞讛 讚讗驻讬诇讜 讘讜专 转砖注讛 驻讟讜专 讘讻诇讬诐 讜讘驻专拽 砖讜专 砖谞讙讞 讗转 讛驻专讛 讻转讘转讬讛 讬讜转专 诪讝讛 讘住讬讬注转讗 讚砖诪讬讗.





讛诪讗讬专讬

讻诇 讗讜转谉 砖砖谞讬谞讜 讘诪砖谞讛 讻诇 讛拽讜讚诐 讝讻讛 讗住讜专讬谉 讗讞专 讝讻讬讬转诐 诪砖讜诐 讙讝诇 砖诪讗讞专 砖讝讻讛 讝讻讛 讜诪讛 砖讗诪专讜 讘讙诪专讗 讻诇 讛拽讜讚诐 讘讛诐 讝讻讛 讜诪讜转专讬谉 诪砖讜诐 讙讝诇 驻讬专讜砖讜 讻诇 讛拽讜讚诐 讘讛诐 讝讻讛 诪谉 讛讚讬谉 讜讗讬谉 讘讛诐 诇讝讜讻讛 诪砖讜诐 讙讝诇 讗祝 讘讚讬谞讬 砖诪讬诐 讜诪讗讬诪转讬 专砖讗讬 诇讝讻讜转 讘讛诐 诪砖讛砖讘讬讞讜 讛讗 拽讜讚诐 砖讛砖讘讬讞讜 讗讬谉 讝讜讻讬诐 讘讛诐 讜讗诐 讝讻讛 讛诇讛 讘讛诐 诪砖注讛 砖讛讜爪讬讗诐 讘专砖讜转 讛专讘讬诐 注讚 砖诇讗 讛砖讘讬讞讜 讗讬谉 诪讜爪讬讗讬谉 诪讬讚讜 诪驻谞讬 砖住驻拽 诇谞讜 讗诐 诇讗诇转专 拽讜谞住讬谉 讗讜转诐 讗讜 讗讞专 砖讛砖讘讬讞讜:



讗注"驻 砖讘讗专谞讜 砖讻诇 讛拽讜讚诐 讘讛诐 讝讻讛 讜砖讗祝 讘讚讬谞讬 砖诪讬诐 诪讜转专 讗诐 讘讗 诇讬砖讗诇 讗讬谉 诪讜专讬谉 诇讜 讻谉 讘讛讚讬讗 诪驻谞讬 转拽讜谉 讛注讜诇诐 讜讗诐 讻讘专 讛转专讜 讘谞讬 专砖讜转 讛专讘讬诐 讘讗诇讜 讜诇讗 专爪讜 诇住诇拽 诪讜专讬谉 讻谉 诇讻诇 讗讚诐 讜讬砖 讗讜诪专讬诐 讚讚讜拽讗 讗讙讜驻谉 讛讜讗 砖讗讬谉 诪讜专讬谉 讻谉 讗讘诇 砖讘讞谉 诪讜专讬谉 讜讻谉 注讬拽专 讚讜讚讗讬 讻谉 驻讬专讜砖 讛砖诪讜注讛 讚讻讜诇讬 注诇诪讗 拽谞住讬 讙讜驻谉 讗讟讜 砖讘讞谉 讗诇讗 讚诇专讘 讗讬谉 诪讜专讬谉 讻谉 专"诇 诇拽谞讜住 讙讜驻谉 讗讟讜 砖讘讞谉 讛讗 诇砖讘讞谉 讜讚讗讬 诇讗 爪专讬讻讗 讛讜专讗讛:



讗注"驻 砖讘讻讗谉 拽谞住讜 讙讜驻谉 诪砖讜诐 砖讘讞谉 诇注谞讬谉 专讘讬转 讗讬谞讜 讻谉 讗诇讗 讙讜讘讛 讗转 讛拽专谉 讜讗讬谞讜 讙讜讘讛 讗转 讛专讘讬转 讜讗讬谉 讝讛 讚讜诪讛 诇讝讜 砖讘讻讗谉 砖讘注谞讬谉 专讘讬转 讛拽专谉 诪讬讛讗 讛讬转专 讛讜讗 讗讘诇 讝讜 砖讘讻讗谉 讛讙讜祝 注爪诪讜 讛讜讗 讛诪讝讬拽 讜诪"诪 诪砖注讛 砖谞讻转讘 讛专讘讬转 讘砖讟专 注讘专讜 讻诇诐 注诇 诇讗 转砖讬诪讜谉 注诇讬讜 谞砖讱 讻诪讜 砖讬转讘讗专 讘诪拽讜诪讜:





砖讬讟讛 诪拽讜讘爪转

 转谞谉 讛讛讜驻讱 讗转 讛讙诇诇 讘专砖讜转 讛专讘讬诐 讜讻讜'. 讜拽讗 住诇拽讗 讚注转讱 讛砖转讗 讚专讘 讚讗诪专 拽谞住讬谞谉 讙讜驻谉 讗讟讜 砖讘讞谉 讛讜讗 讛讚讬谉 讚拽谞讬住 讙讜祝 砖讗讬谞讜 诪砖讘讬讞 讻讙诇诇 讗讟讜 讙讜祝 讛诪砖讘讬讞 讜驻专拽讛 专讘 谞讞诪谉 讙诇诇 拽讗 专诪讬转 讚讘专 砖讬砖 讘讜 砖讘讞 拽谞住讜 讙讜驻谉 讗讟讜 砖讘讞谉 讗讘诇 讙诇诇 讚诇讗 诪砖讘讞 讻诇诇 拽谞住讜 讘讜. 讛专砖讘"讗 讝"诇.


讚讘专 砖讬砖 讘讜 砖讘讞 拽谞住讜 讙讜驻谉 讜讻讜'. 讻转讘讜 讘转讜住驻讜转 诪讻讗谉 讬砖 诇讛讜讻讬讞 讚诇讗 讙专住讬谞谉 讻诇 讛拽讜讚诐 讘讛谉 讝讻讛 讘讛讜 讙讘讬 讛诪爪谞讬注 讜讻讜'. 讜拽砖讛 诇诪讛 诪讜讻讬讞讬谉 讚讜拽讗 诇驻讬 讝讛 讛转讬专讜抓 砖诇 专讘 谞讞诪谉 讚讗诪专 讚讘专 砖讬砖 讘讜 砖讘讞 讜讻讜' 讗驻讬诇讜 拽讜讚诐 讝讛 讛转讬专讜抓 讛讬讜 讬讻讜诇讬谉 诇讛讜讻讬讞 讚诇讗 讙专住讬谞谉 讙讘讬 讛诪爪谞讬注 讻诇 讛拽讜讚诐 讘讛谉 讝讻讛 讘讛谉 讚讗讬 讙专住讬谞谉 诇讬讛 讜拽砖讛 讛住驻专 诪讛爪谞讬注 诇讝注讬专讬 讗诇诪讗 讚拽谞住讜 讙讜驻谉 讚讛讗 诇讗 砖讬讬讱 讘讜 砖讘讞 讗诇讗 讜讚讗讬 诪讚诇讗 驻专讬讱 诪讬谞讛 砖诪注 诪讬谞讛 讚诇讗 讙专住讬谞谉 诇讬讛. 讜讬"诇 讚讗讬 诇讗讜 讚砖谞讬 专讘 谞讞诪谉 讛讻讬 讻诇 砖讬砖 讘讜 砖讘讞 讜讻讜' 诪讛诪爪谞讬注 诇讗 讛讬讬转讬 讬讻讜诇 诇讛讜讻讬讞 砖讛讬讬转讬 讗讜诪专 讛住讘专讗 诇讛讬驻讱 讚讛讜讛 讗诪讬谞讗 讛讬讻讗 砖讗讬谉 讘讜 砖讘讞 讬砖 诇拽谞讜住 讛讙讜祝 讬转专 诇驻讬 砖讛讜爪讬讗 讗讜转讜 讘讞谞诐 讜讻砖讛拽砖讛 诇专讘 诪讙诇诇 诪讻诇 砖讻谉 砖讛讬讛 诇谞讜 诇拽谞讜住 讛讙讜祝 讻讬讜谉 砖讛讜爪讬讗 讗讜转讜 讘讞谞诐 讻讬讜谉 砖讗讬谉 讘讜 砖讘讞 讗讘诇 讻砖讬砖 讘讜 砖讘讞 讛讬讬转讬 讗讜诪专 砖诇讗 谞拽谞讜住 讗诇讗 讛砖讘讞 讜诇讗 讛讙讜祝 砖讛专讬 诇讗 讛讜爪讬讗 讗讜转讜 讘讞谞诐 讜诇讻讱 诇讗 谞拽谞讜住 讗诇讗 讛砖讘讞 讜诇讗 讛讬讬转讬 讬讻讜诇 诇讛讜讻讬讞 讚诇讗 讙专住讬谞谉 讻诇 讛拽讜讚诐 讘讛谉 讝讻讛 讘讛谉 讙讘讬 讛诪爪谞讬注. 讙诇讬讜谉.


讛讗 讙讜驻讗 拽砖讬讗 讗诪专转 讻诇 讛拽讜讚诐 讝讻讛 讜讻讜'. 讜诇讗 讘注讬 诇诪讬诪专 讜讗住讜专讬诐 诪砖讜诐 讙讝诇 讗讙诇诇 讜讘讛讗 驻诇讬讙 专讘讬 砖诪注讜谉 讘谉 讙诪诇讬讗诇 讚诪住转讘专讗 讘诪讗讬 讚诪讬讬专讬 讻诇 讛拽讜讚诐 讝讻讛 讘讚讬讚讬讛 谞诪讬 讗讬讬专讬 讗住讜专讬谉 诪砖讜诐 讙讝诇 讜谞讬讞讗 谞诪讬 讗诪讗讬 诇讗 拽讗诪专 讻诇 讛拽讜讚诐 讝讻讛 讘诇讗 专砖讜转 讜讗住讜专讬谉 诪砖讜诐 讙讝诇 讘专砖讜转 讜讗转讗 专讘讬 砖诪注讜谉 讘谉 讙诪诇讬讗诇 诇诪讬诪专 讜讗驻讬诇讜 讘专砖讜转 谞诪讬 讻诇 讛拽讜讚诐 讝讻讛 诇驻讬专讜砖 砖谞讬 讚专砖"讬 诪砖讜诐 讚驻砖讬讟讗 诇讬讛 讚讘讞讚讗 诪讬诇转讗 诪讬讬专讬. 讛专"砖 讝"诇.


讛诇讻讛 讜讗讬谉 诪讜专讬谉 讻谉. 讗祝 注诇 驻讬 砖讻诇 讛拽讜讚诐 讘讛诐 讝讻讛 讜砖讗祝 讘讚讬谞讬 砖诪讬诐 诪讜转专 讗诐 讘讗 诇讬砖讗诇 讗讬谉 诪讜专讬谉 诇讜 讻谉 讘讛讚讬讗 诪驻谞讬 转讬拽讜谉 讛注讜诇诐. 讜讬砖 讗讜诪专讬诐 讚讚讜拽讗 讗讙讜驻谉 讛讜讗 砖讗讬谉 诪讜专讬谉 讻谉 讗讘诇 讗砖讘讞谉 诪讜专讬谉 讜讻谉 注讬拽专 讚讜讚讗讬 讻讱 驻讬专讜砖 讛砖诪讜注讛 讚讻讜诇讬 注诇诪讗 拽谞住讬谞谉 讙讜驻谉 讗讟讜 砖讘讞谉 讗诇讗 讚诇专讘 讗讬谉 诪讜专讬谉 讻谉 专爪讛 诇讜诪专 诇拽谞讜住 讙讜驻谉 讗讟讜 砖讘讞谉 讛讗 诇砖讘讞谉 讜讚讗讬 诇讗 爪专讬讻讗 讗讜专讜讬讬. 讛专讘 讛诪讗讬专讬 讝"诇.


讜拽转谞讬 讞讬讬讘 砖讛讬讛 诇讜 诇讛讝讛讬专 讜讻讜'. 讛拽砖讜 讘转讜住驻讜转 讻讬 诪讜拽讬 诇讛 谞诪讬 讘砖注诪讚 诇驻讜砖 讗诪讗讬 讞讬讬讘 讛讗 讻讬讜谉 讚讗讬讘注讬 诇讬讛 诇讗讝讚讛讜专讬 讜讻讜'. 讜讬砖 诇讜诪专 讚谞讜砖讗讬 讛诪砖讗讜讬 讛诪讛诇讻讬谉 讝讛 讗讞专 讝讛 讛讗讞专讜谉 专讜讗讛 讙讜驻讜 砖诇 专讗砖讜谉 讛诪讛诇讱 诇驻谞讬讜 讗讘诇 讗讬谞讜 专讜讗讛 讛诪砖讗讜讬 砖注诇讬讜 讜讘讙讜驻讜 谞讬讻专 讗讬 注讜诪讚 诇驻讜砖 讗讜 诇讻转祝. 讛专讗"砖 讝"诇.
讜讛专"砖 讝"诇 讻转讘 讜讝"诇 讗讘诇 注诪讚 诇讻转祝 诪讗讬 驻讟讜专. 诇驻讬 诪讛 砖诪驻专砖讬诐 诇拽诪谉 谞专讗讛 砖讗讬谉 诪注讬讬谞讬谉 讝讛 讘讝讛 讗诇讗 讘转讞讬诇转 讛讬诇讜讻谉 讜讗诐 讛专讗砖讜谉 讻砖诇讚讗 讗诐 讻谉 讗讬谉 讛砖谞讬 驻讜砖注 讗诇讗 专讗砖讜谉 讗诐 注诪讚 诇驻讜砖 讗讘诇 讻砖注诪讚 诇讻转祝 讗讬谉 讛专讗砖讜谉 驻讜砖注 讗驻讬诇讜 注诪讚 讻砖诇讚讗 讜讗讬谞讜 爪专讬讱 诇讚讞讜拽 讻诪讜 砖驻讬专砖谞讜 讻讗谉 砖谞讬讻专 诇讜 诪转讬 注讜诪讚 诇驻讜砖 讗讜 诇讻转祝.





诪讛专砖"讗 - 讞讬讚讜砖讬 讛诇讻讜转

讘讚"讛 诇讬诪讗 讻讛谞讬 转谞讗讬 讻讜' 讗"谞 住"讚 讚讜拽讗 讗转讘谞讜 讜拽砖讜 讻讜' 讜讗转讗 专砖讘"讙 诇诪讬诪专 讻讜' 注讻"诇 讗讘诇 诇诪讗讬 讚诪住讬拽 讚讘讘专讬讬转讗 驻诇讬讙讬 讘拽谞住讜 讙讜驻谉 讗讟讜 砖讘讞谉 讗讬转 诇谉 诇诪讬诪专 谞诪讬 讚讘诪转谞讬' 谞诪讬 驻诇讬讙讬 讘讛讻讬 讜诇讗 讗转讘谞讜 讜拽砖讜 讜讚讜"拽:





专砖"砖

讙诪专讗 讗"诇 专讘 讻讜' 讜讛讻讗 讘讛诇讻讛 讜讗"诪 讻谉 拽诪讬驻诇讙讬 讻讜'. 讛谞讛 讛专诪讘"诐 讘驻讬"讙 诪讛诇' 谞"诪 讛讬"讚 讛砖诪讬讟 讛讗 讚讗"诪 讻谉 讜讻' 讛讻"诪 讚住讜讘专 讚讝讛 讚讞讜讬讗 讘注诇诪讗 讚驻诇讬讙讬 讘讛诇' 讜讗"诪 讻谉 专"诇 讗诇讗 讚驻诇讬讙讬 讘拽谞住讜 讙讜驻谉 讗讟讜 砖讘讞谉 讜专讘 讻专砖讘"讙 (讜讻谉 专讘 讗讚讗 讘"讗 注"讻 讻讜讜转讬讛 住"诇) 讜诇讛讻讬 驻住拽讬谞谉 讻讜讜转讬讛 讜诇讗 讻转"拽 讜诪住转诪讗 住讘专 讚诪讜专讬谉 讻谉 谞诪讬 (讜注诪砖"讻 讘砖讜"注 讗讜"讞 住讬' 拽住) 讜诇讻谉 拽讜砖讬讜转 讛诇讞"诪 注诇讬讜 讗讬谞讜 讻诇讜诐 专拽 讚讚讘专讬 讛讻"诪 转诪讜讛讬诐 诪爪讚 讗讞专 讚讛讗 专"讛 讗诪专 诪砖诪讬讛 讚专讘 诇讛讚讬讗 讚讛诇讻讛 讜讗诪"讻 讜讝讛 讜讚讗讬 讚讛诇讻讛 讻专讘 谞讙讚 专讗讘"讗 讜讻诪讜 砖驻住拽 讛专诪讘"诐 讘专驻"讝 讚诇"讗 爪讚 转诪讜转 讘诪拽讜诪讛 注讜诪讚转 讻专讘 谞讙讚 专讗讘"讗 讜讻"驻 讛专讗"砖 讻讗谉 讻专讘 讚讗诪"讻 (讗讱 诪讟注诐 讗讞专 注"砖) 讜诇"谞 诇讬讬砖讘 驻住拽 讛专诪讘"诐 讻专讗讘"讗 诪砖讜诐 讚注讘讬讚 注讜讘讚讗 讻砖诪注转讬' 讜拽讬"诇 诪注砖讛 专讘 讜讛谞讱 专讜讗讛 砖讛专诪讘"诐 驻住拽 讻诪注砖讛 谞讙讚 讻诇诇讬 讚讛诇讻转讗 讜讛专讗"砖 讜讛讟讜专 讗讞专讬讜 诇讗 砖讘拽讬 讻诇诇讬 讚讛诇讻转讗 诪砖讜诐 诪注"专 [讜讻谉 讛专"谉 讘驻讙"讛 讙讘讬 驻诇讜讙转转 专讘 讜诇讜讬 讘专讬讞讗. 讻转讘 讜讗讬 注讜讘讚讗 讚专讘讗 诪驻专讝拽讬讗 讻讜' 讚诪讬诪专讗 讚专讘讗 讻讜' 注讚讬驻讗 诇谉] 讜专讗讬转讬 诇讞讻诐 讗' 砖谞住转驻拽 讘讝讛 讜谞"诇 讚讚讘专 讝讛 讬砖 诇讛讻专讬注 诪讛讗 讚讗讬转讗 讘驻住讞讬诐 (谞讗 讘) 讗谞讬 砖专讗讬转讬 讗转 专砖讘"讬 砖讗讻诇 讻讚讬 讛讜讗 专砖讘"讬 诇住诪讜讱 注诇讬讜 讘驻谞讬讜 讜砖诇讗 讘驻谞讬讜 讗转讛 讘驻谞讬 讗讻讜诇 砖诇"讘 诇讗 转讗讻诇 注"砖:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专谞讘"讬 讙诇诇 拽专诪讬转. 转诪讜讛 诇讬 诇住"讚 讚诇讗 诪讞诇拽 讘讻讱 讛讜"诇 诇诪驻专讱 诪诪转谞讬' 讚诇注讬诇 讚祝 讬讟 注"讘 讗讻诇讛 诪转讜讱 讛专讞讘讛 诪砖诇诪转 诪讛 砖谞讛谞讬转 讛讗 讛驻讬专讜转 谞注砖讜 讛驻拽专 讜讻诇 讛拽讜讚诐 讘讛谉 讝讻讛. 讜注讬' 诇注讬诇 讻讗 注"讗 转讜住' 讚"讛 讚专讘 住讘专 讜爪注"讙:





驻谞讬 讬讛讜砖注

讘讙诪专讗 讛讗 转谞讬 注诇讛 讗住讜专讬谉 诪砖讜诐 讙讝诇 讜讻讜' 讜讛讗 讚诇讗 拽转谞讬 讛讻讗 讜讻讜' 注讻"诇. 诪注讬拽专讗 谞讬讞讗 诇转诇诪讜讚讗 诇讛拽砖讜转 诪讗讜转' 讘专讬讬转讗 讚转谞讬 注诇讛 讚拽讗讬 讗驻讬专讜砖讗 讚诪转谞讬' 讜诪拽砖讛 诇专讘 讚拽讗讬 讙"讻 诇驻专砖 讛诪砖谞讛 讜诇讗讞专 砖讚讞讛 讛诪转专抓 诪讬讬转讬 诪讗讬讚讱 讘专讬讬转讗 讜拽"诇:


砖诐 诇讬诪讗 讻转谞讗讬. 诪讛 砖讛驻住讬拽 讛砖"住 讘讚讘专讬 讛讗讬讘注讬讗 诇讛讜 讛讬讬谞讜 诪砖讜诐 讚讗讬讘注讬讗 诇讗 砖讬讬讱 讗诇讗 诇讚讘专讬 专"谞 讘专"讬 讻讚诪住讬拽 诇讻讱 住诪讻讜 讛砖"住 诇讚讘专讬讜 讜注讜讚 谞专讗讛 诪砖讜诐 讚讘注讬 诇诪讬诪专 谞讬诪讗 讻讛谞讬 转谞讗讬 讜讝讛 转诇讬讗 讘讚讘专讬 讛讗讬讘注讬讗 讻诪讜 砖讗讻转讜讘 讘住诪讜讱:


讘转讜住驻讜转 讘讚"讛 讜讞讻"讗 讙讜讘讛 讜讻讜' 讜讗讬 讗讬谉 谞讬讻专 讘砖讟专 砖讬砖 讘讜 专讬讘讬转 谞诪讬 诇讙讝讜专 砖诪讗 讬讙讘讛 讛专讬讘讬转 讘诪拽讜诐 讛拽专谉 讜讻讜'. 驻讬' 讚谞讬讞讜砖 砖诪讗 讬讙讘讛 讛专讬讘讬转 诪谉 讛诇拽讜讞讜转 讘诪拽讜诐 拽专谉 讚诇拽讜讞讜转 诇讗 诪住拽讬 讗讚注转讬讬讛讜 砖讬砖 讻讗谉 专讬讘讬转 讗讘诇 讘诇讜讛 讙讜驻讗 诇讗 砖讬讬讱 诇讜诪专 砖讛诇讜讛 讬讻讜诇 诇讘专专 砖讬砖 讻讗谉 专讬讘讬转 讚注"讻 讘讛讻讬 讗讬讬专讬 讛住讜讙讬讗 讜诪讛 砖讬砖 诇讚拽讚拽 注讬' 讘驻' 讗讬讝讛讜 谞砖讱 讗讬"讛:


讘讙诪专讗 诇讬诪讗 讻转谞讗讬 讜讻讜' 诇专讘 诪讬 诇讬诪讗 转谞讗讬 讛讬讗 讜讻讜' 注讻"诇. 讜讛"讛 讚讛讜讬 诪爪讬 诇诪讚讞讬 讚讻"注 住"诇 拽谞住讜 讙讜驻讜 诪砖讜诐 砖讘讞讗 讗诇讗 讚驻诇讬讙讬 讗讬 诇讗诇转专 拽谞住讬谞谉 讗讬 诇讻讬 诪讬讬转讬 砖讘讞讗 拽谞住讬谞谉 讚专砖讘"讙 砖讛讜住讬祝 诇讜诪专 讻诇 讛诪拽诇拽诇讬诐 讛讬讬谞讜 诇讗诇转专 拽谞住讬谞谉 讜讗祝 诇驻"讝 讗讬谉 诇驻砖讜讟 讛讗讬讘注讬讗 讜诇讜诪专 讚讗转讬 讻转谞讗讬 讚讛讗 讗讬讻讗 诇诪讬讚讞讬 谞诪讬 诇讛讬驻讱 讜诇讜诪专 讚驻诇讬讙讬 讗讬 拽谞住讜 讙讜驻讜 诪砖讜诐 砖讘讞讗 讜讝讬诇 讛讻讗 拽讗 诪讚讞讬 诇讬讛 讜讻讜' 讗诇讗 讛讗 讚诇讗 拽讗诪专 讛砖"住 讛讻讬 讛讬讬谞讜 砖专讜爪讛 诇讜诪专 砖讗祝 讗诐 谞驻砖讜讟 讛讗讬讘注讬讗 讜谞讗诪专 讚讻"注 诇讻讬 诪讬讬转讬 砖讘讞讗 拽谞住讬谞谉 讗驻"讛 诇讗 讗转讬讗 诪诇转讗 讚专讘 讻转谞讗讬 讜拽"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗诪专 专讘. 讬诇"注 讘拽谞住 讚讻诇 讛拽讜讚诐 讘讛谉 讝讜讻讛 讗诐 讞诇讛 讛驻拽注转 诪诪讜谉 讙诪讜专讛 讻讛驻拽专 讗讜 砖讗讬谉 讘拽谞住 讝讛 讗诇讗 讛讬转专 诇讗讬住讜专 讙讝讬诇讛 讗讱 讘诇讬 讞诇讜转 讛驻拽专 讜拽谞讬谉. 讜讛谞讛 诪爪讬谞讜 讘讻诪讛 诪拽讜诪讜转 讛讬转专 讙讝讬诇讛 讜诪讝讬拽 讘诇讬 讛驻拽注转 诪诪讜谉 讜拽谞讬谉:
讗) 讘讚讬谉 讛诪住讜专 砖诪讘讜讗专 诇拽诪谉 (拽讬讟 讗) 砖诪讜转专 诇讗讘讚 诪诪讜谞讜 讘讬讚 砖诇讗 讬讛讗 诪诪讜谞讜 讞诪讜专 诪讙讜驻讜 诪住转讘专 砖讗讬谉 讘讻讱 拽谞讬谉 诇讗讚诐 讗讞专 讗诇讗 讛讬转专 讗讬讘讜讚 诪诪讜谞讜 砖诇 讛诪住讜专 讜讛讜讗 拽"讜 诪讛讬转专 讛专讬讙转 讛诪住讜专, 讜讞诇讜转 讛讬转专 讛讜讗 讘诇讬 讛驻拽注转 诪诪讜谉 讜拽谞讬谉.
讘) 诇诪"讚 (诇拽诪谉 拽讬讙 讘) 讙讝诇 注讻讜"诐 诪讜转专 诪住转讘专 砖讗讬谉 讝讛 讗诇讗 讛讬转专 讙讝讬诇讛 讗讘诇 讛诪诪讜谉 注讚讬讬谉 砖诇 讛注讻讜"诐 讗驻讬诇讜 诇讗讞专 砖诇拽讞讜 讬砖专讗诇. 讜诇驻讬讻讱 讗讬谞讜 谞拽专讗 诇讻诐 讘谞讜讙注 诇诪爪讜转 讚' 诪讬谞讬诐 讜诇拽讬讚讜砖讬 讗砖讛, 注讬讬谉 讘驻讜住拽讬诐.26
讜讛谞讛 讛讛"讗 讘住讜讙讬讗 讛住讘讬专讛 诪砖"讻 讘诪转谞讬' 讜讗住讜专讬谉 诪砖讜诐 讙讝诇 砖讛讻讜讜谞讛 "诇讗讜转讜 砖拽讚诐 讜讝讻讛" 专"诇 砖讗住讜专 诇讙讝讜诇 诪谉 讛讝讜讻讛. 讜诇讻讗讜专讛 拽砖讛 - 驻砖讬讟讗 讻讬讜谉 砖讝讻讛 诪谉 讛讛驻拽专 讗住讜专 诇讙讜讝诇讜. 讗讱 讻砖谞驻专砖 砖诇讗 讛驻拽讬专讜 讗转 讛诪诪讜谉 讗诇讗 砖讛转讬专讜 诇拽讞转讜 讘诇讬 讗讬住讜专 讙讝讬诇讛 诪讜讘谉 砖讛讙诪专讗 讘讗讛 诇诇诪讚谞讜 砖注讻"讝 讗住讜专 诇拽讞转讜 诪谉 讛讝讜讻讛. 讜讬诇"注 讛讗诐 讛讗讬住讜专 诇拽讞转讜 诪谉 讛讝讜讻讛 讛讜讗 诪讚讗讜专讬讬转讗 讗讜 诪讚专讘谞谉.27
注讜讚 专讗讬讬讛 讬砖 诇讛讘讬讗 诪诪"讚 砖讛诇讻讛 讜讗讬谉 诪讜专讬谉 讻谉. 讗讬诇讜 讛讬讛 讻讗谉 讛驻拽专 讜讛驻拽注转 诪诪讜谉 讙诪讜专讛 诇诪讛 讗讬谉 诇讛讜专讜转 讻谉 诇专讘讬诐. 讗讱 讗诐 谞谞拽讜讟 砖讛讜讗 专拽 讛讬转专 讙讝讬诇讛 诪讜住讘专 诇诪讛 讗讬谉 诇讛讜专讜转 讻谉 诇讻转讞讬诇讛.
讗诪谞诐 讛专诪讘"诐 (驻专拽 讬"讙 诪讛诇' 谞讝拽讬 诪诪讜谉 讛诇讬"讚) 讻转讘 讜讝"诇 诇讗 讬讜爪讬讗 讗讚诐 转讘谞讜 讜拽砖讜 诇专讛"专 讻讚讬 砖讬讚讜砖讜 讜讬注砖讜 诇讜 讝讘诇. 讜讗诐 讛讜爪讬讗讜 拽谞住讛讜 讞讻诪讬诐 砖讬讛讬讜 讻讛驻拽专 讜讻诇 讛拽讜讚诐 讘讛谉 讝讻讛 诪注转 砖谞讬讚讜砖讜 讜讛砖讘讬讞讜 讻讜' 讜讗注"驻 砖讛谉 讻讛驻拽专 讗诐 讛讜讝拽 讘讛谉 讗讚诐 讗讜 讘讛诪讛 讛专讬 讝讛 讛诪讜爪讬讗 讞讬讬讘 诇砖诇诐 注讻"诇. 驻砖讟讜转 诇砖讜谉 讛专诪讘"诐 诪讜专讛 砖诇讚注转讜 讞诇 讻讗谉 讛驻拽专 诪诪砖. 讜诇讻谉 讛讜拽砖讛 诇讜 诇诪讛 讞讬讬讘 讛诪谞讬讞 讗转 讛拽砖 讘谞讝拽讬谉 诪讗讞专 砖讛讜讗 讛驻拽专, 讜讻诇驻讬 讝讛 讻转讘 砖讗注驻"讻 讞讬讬讘, 讻诇讜诪专, 砖诇注谞讬谉 讞讬讜讘 谞讝拽讬谉 诇讗 讛驻拽讬专讜 讗转 讛拽砖 讜讛讜讗 注讚讬讬谉 砖诇讜 诇讛转讞讬讬讘 讘谞讝拽讬谉.
讘专诐 注诇讬谞讜 诇讛讘讬谉, 讜讛专讬 讗谞讜 驻讜住拽讬诐 砖讘讜专 砖讞讬讬讘讛 注诇讬讜 转讜专讛 讛讜讗 讙诐 讘讜专 讛驻拽专 讘专讛"专 讜讻讬住讜讚讜 讚专' 讬砖诪注讗诇 (诇注讬诇 讚祝 讻讟:) 砖砖谞讬 讚讘专讬诐 讗讬谞诐 讘专砖讜转讜 砖诇 讗讚诐 讜注砖讗讜诐 讛讻转讜讘 讻讗讬诇讜 讛诐 讘专砖讜转讜, 讜讘讻谉 讗驻讬诇讜 转讛讬讛 讛转拽诇讛 讛驻拽专 讙诪讜专 讘讚讬谉 讛讜讗 砖讬讛讗 讞讬讬讘 诪讚讬谉 讘讜专 讜诪讛讬 拽讜砖讬讬转 讛专诪讘"诐.
讜讬转讻谉 砖讛专诪讘"诐 专爪讛 诇讞讬讬讘 讗转 讘注诇 讛拽砖 讗驻讬诇讜 诇讗讞专 谞驻讬诇转 讗讜谞住, 讻讬 诪讬 砖诪驻拽讬专 讘讜专讜 诇讗讞专 谞驻讬诇转 讗讜谞住 驻讟讜专, 讗讘诇 讘讛讜爪讗转 拽砖 讜转拽诇讛 诇专讛"专 讞讬讬讘 诪讚专讘谞谉 砖注讚讬讬谉 砖诇讜 讜讗讬谞讜 讛驻拽专 诇注谞讬谉 谞讝拽讬谉. 讗讱 转讬专抓 讝讛 讚讞讜拽.
讜讬转讻谉 砖讘讛驻拽讬专 谞讝拽讬讜 诇讗讞专 驻砖讬注讛 讛讜讗 讞讬讬讘 讻讬 诪讬 砖注砖讛 讗转 讛转拽诇讛 讛讜讗 砖讛驻拽讬专讜, 讜讛驻拽专 砖诇讜 讗讬谞讜 诪驻拽讬注 讗讞专讬讜转讜 讻讘注诇 讛讘讜专. 讗讱 住讚"讗 砖讘讛驻拽讬专 讘"讚 讗转 讘讜专讜 讗讜诇讬 驻拽注讛 讙诐 讗讞专讬讜转讜 讻讘注诇 讛讘讜专 讘讚讜诪讛 诇诪讬 砖诪住专 诪讝讬拽 诇砖讜诪专 (讚祝 诪讛.) 砖谞讻谞住讜 转讞转 讛讘注诇讬诐 诇注谞讬谉 砖诪讬专转 谞讝拽讬谉 讜讛"讛 讻讗谉 砖讬讻谞住 讘讬"讚 转讞转讬讜 诇讛讬讜转诐 讗讞专讗讬 注诇 砖诪讬专转 讛讘讜专, 诪砖诪讬注 诇谞讜 讛专诪讘"诐 砖讘注诇 讛拽砖 砖砖诐 讗讜转讜 讘专讛"专 讞讬讬讘 讗驻讬诇讜 诇讗讞专 砖讘讬"讚 讛驻拽讬专讜.
讘住讜讙讬讗 讞诇讜拽讬诐 讗诐 讛诇讻讛 讜诪讜专讬谉 讻谉 讗讜 讛诇讻讛 讜讗讬谉 诪讜专讬谉 讻谉. 诪住转讘专 讚诇诪"讚 讛诇讻讛 讜诪讜专讬谉 讻谉 注拽讘 讛拽谞住 讞诇 注诇讬讜 讚讬谉 讛驻拽专 讜讗讬诇讜 诇诪"讚 讛诇讻讛 讜讗讬谉 诪讜专讬谉 讻谉 讗讬谞讜 讞诇讜转 讚讬谉 讛驻拽专 讗诇讗 讛讬转专 诇拽讬讞讛 讘注诇诪讗, 讜诪讗讞专 砖讛专诪讘"诐 驻住拽 砖讛诇讻讛 讜诪讜专讬谉 讻谉, 诇讻谉 驻住拽 砖讛讜讗 讛驻拽专.
讙诪'. 诇讬诪讗 专讘 讚讗诪专 讻专"诪 讜讝注讬专讬 讚讗诪专 讻专讘谞谉. 爪"注, 讛专讬 诇专讘谞谉 讗讬谉 拽讜谞住讬诐 讻诇诇, 讜讝讛 砖讗讬谞讜 讙讜讘讛 讗转 讛专讬讘讬转 讛讜讗 诪砖讜诐 讗讬住讜专 讚专讘讬转 讜诇讗 诪讟注诐 拽谞住 诪讚专讘谞谉. 讜讬"诇 砖诪讛 砖诪拽讬砖讬诐 讝注讬专讬 诇专讘谞谉 讗讬谞讜 诇注谞讬谉 讛拽谞住 注诇 讛砖讘讞 讗诇讗 诇注谞讬谉 砖讗讬谉 拽讜谞住讬谉 讗转 讛拽专谉.
注讜讚 爪"注, 讛谞讛 讘讙诪' 诇注讬诇 诪讚讜讘专 砖专讘 拽谞住 讙讜驻谉 讗讟讜 砖讘讞谉, 讜讛专讬 讘专讘讬转 诇讗 拽谞住讜 讗转 讛专讘讬转 诪讚专讘谞谉 讻讬 讛讜讗 讗住讜专 诪谉 讛转讜专讛, 讜专拽 拽谞住讜 讗转 讛拽专谉, 讜诪讛讜 讛讚诪讬讜谉 讘讬谉 讚讬谉 讝讛 诇讝讛. 讜爪"诇 砖讛讙诪专讗 注讻砖讬讜 住讜讘专转 砖谞讬转谉 诇拽谞讜住 讗转 讛拽专谉 诇讘讚讜 讜诇讗讜 讚讜拽讗 诪砖讜诐 讚拽谞住讜 讗转 讛砖讘讞.
讙诪'. 拽专谉 讚讘讛转讬专讗. 诇驻讬"讝 谞专讗讛 砖专讘谞谉 讜专"诪 讞诇讜拽讬诐 讘注爪诐 讞诇讜转 讛讗讬住讜专 砖诇 专讘讬转. 讗诇讬讘讗 讚专讘谞谉 讛讗讬住讜专 砖诇 专讘讬转 讞诇 专拽 讘专讘讬转 注爪诪讛 讜诇讗 讘拽专谉, 讜讘讻谉 诇讗 拽谞住讜 讗转 讛拽专谉. 讜讗讬诇讜 诇专"诪 注爪诐 讛诇讜讜讗转 讛拽专谉 讞砖讜讘讛 诇注讘讬专讛 讜诇讻谉 拽谞住讜 讗祝 讗转 讛拽专谉.
讙诪'. 诪讬 讬讬诪专 讚诪讝讬拽. 爪"注, 讛专讬 诪砖注讛 砖砖诐 讛转拽诇讛 讘专讛"专 注讘专 讘讗讬住讜专 "讜诇讗 转砖讬诐 讚诪讬诐 讘讘讬转讱" 砖讛讜讗 讛讗讬住讜专 砖诇 诪讝讬拽讬谉 (注讬讬谉 讘专诪讘"诐 驻讬"讗 诪讛诇' 专讜爪讞 讛诇"讚). 注讜"拽 砖讗诐 诇讬讻讗 讗讬住讜专 诪讝讬拽 讻诇 注讜讚 诇讗 讛讜讝拽 讛谞讬讝拽 诇诪讛 拽谞住讜 讗转 讛砖讘讞. 讜爪"诇 砖注讻"驻 讬砖 住驻拽 注讘讬专讛, 驻谉 讬讜讝拽 讘讘讜专 讝讛 讗讚诐 讗讞专. 讘专诐 讝讗转 讛驻砖专讛 讗讬谞讛 诪讜讘谞转, 诪"砖 砖讘讜讚讗讬 注讘讬专讛 拽讜谞住讬诐 讘拽专谉, 讜讘住驻拽 注讘讬专讛 - 专拽 讘砖讘讞.
讜谞诇"驻 砖砖谞讬 诪讬谞讬 拽谞住讜转 讛诐: 讗) 拽谞住 讛砖讘讞 讛讜讗 讻讚讬 砖诇讗 讬讛讗 讛讞讜讟讗 谞砖讻专 讜砖诇讗 讬专讜讬讞 诪讛注讘讬专讛 砖注砖讛; 讘) 拽谞住 讛拽专谉 砖诪讜爪讬讗讬诐 诪诪谞讜 讗转 诪诪讜谞讜 砖讛讬讛 诇讜 讟专诐 注砖讛 讗转 讛注讘讬专讛. 讜讗诪谞诐 拽谞住 讝讛 爪"注 讻讬 讛讬讻谉 诪爪讬谞讜 砖谞拽谞住 讘注诇 注讘讬专讛 讘讛驻住讚 诪诪讜谞讜. 讗讟讜 谞驻拽讬专 诪诪讜谞讜 砖诇 讗讜讻诇 讞讝讬专, 讗转诪讛讛. 讜爪专讬讻讬诐 诇讞诇拽 讘讬谉 注讘讬专讛 住转诐 诇讘讬谉 注讘讬专讛 砖诇 诪讝讬拽 讗讞专讬诐 砖拽讜谞住讬诐 讗讜转讜 诇讛驻拽讬注 讗转 诪诪讜谞讜, 讻诇讜诪专 讗讜转讜 讛诪诪讜谉 注爪诪讜 砖诇 讛诪讝讬拽 讛注讜诪讚 诇讛讝讬拽 讜诇讛驻住讬讚 诪讛谞讬讝拽 讗转 诪诪讜谞讜.
诪砖讜"讛 谞专讗讛 砖讝讜 讻讜讜谞转 讛讙诪' - 诇讗 砖诪爪讜讬 讻讗谉 住驻拽 注讘讬专讛, 砖讛专讬 讘注砖讬讬转 讛转拽诇讛 讘专讛"专 讬砖 注讘讬专讛 讜讜讚讗讬转. 讗讱 讛住驻拽 讛讜讗 讗诐 转讘讬讗 注讘讬专讛 讝讜 诇讬讚讬 讛驻住讚 诇讗讞专讬诐 讻讬 专拽 讛驻住讚 讛诪诪讜谉 砖诇 讗讞专讬诐 讛讜讗 砖诪讞讬讬讘 讗转 讛拽谞住 注诇 讛拽专谉. 讜讘讻谉 拽讜谞住讬诐 讗讜转讜 讘砖讘讞 讘讙诇诇 讛注讘讬专讛 砖诇 注砖讬讬转 转拽诇讛 讘专讛"专 讜讻讚讬 砖诇讗 讬砖讻讬专 讜讬专讜讜讬讞 诪讞讟讗讜. 讗砖专 诇拽专谉, 诇注讜诪转 讝讗转, 诪讗讞专 砖讗讬谞讜 讜讜讚讗讬 砖转讘讬讗 讛注讘讬专讛 诇讬讚讬 讛驻住讚 讗讞专讬诐, 讗讬谉 拽讜谞住讬诐 讗讜转讜.
讜讛谞讛 讛转讜住' 讚"讛 讚诪砖注转 讻转讬讘讛 注讘讬讚 诇讬讛 砖讜诪讗 讛拽砖讜 讜讝"诇 转讬诪讛 诇专讘讬谞讜 讬爪讞拽 诪讛 砖讜诪讗 讬砖 讻讗谉 讜诪讛 诪讝拽转 注讚讜转谉 诇诇讜讛 讜讛诇讗 诇讗 讬讙讘讜 讘"讚 讛专讘讬转 注"讬 砖讟专 讝讛 讻讬讜谉 砖谞讬讻专 讘转讜讻讜 讛专讘讬转 注讻"诇. 诇驻讜诐 专讬讛讟讗 拽讜砖讬讬转诐 转诪讜讛讛 砖讛专讬 讘讜讚讗讬 注讘专 诪砖注转 讻转讬讘讛 讘讗讬住讜专 专讘讬转, 讜讗讬谉 讛驻专砖 讗诐 讘"讚 讬讙讘讜 讗转 讛专讘讬转 诇讘住讜祝 讗讜 诇讗 讬讙讘讜 讗讜转讛. 讗讱 诇讗讜专 讚讘专讬谞讜 讛谞"诇 诪住转讘专 砖讛拽砖讜 砖讗驻讬诇讜 谞谞讬讞 砖讬砖 讗讬住讜专 专讘讬转 讜讜讚讗讬 讘砖注转 讻转讬讘讛 讘讻诇 讝讗转 讛专讬 讗讬谉 讜讜讚讗讜转 砖讛注讘讬专讛 转讘讬讗 诇讬讚讬 讛驻住讚 诇讗讞专讬诐, 讜拽砖讛 讗讬驻讜讗 诇诪讛 拽谞住讜 讗转 讛拽专谉.
转讜住' 讚"讛 讜讞讻诪讬诐 讻讜'. 讝"诇 讜拽砖讛 诇专"讬 诇诪讛 讛砖讟专 讻砖专 讻讬讜谉 砖讛注讚讬诐 注讜讘专讬诐 注诇 诇讗 转砖讬诪讜谉 讻讜' 注讻"诇. 讛诪诇"诪 讘驻"讚 诪讛诇' 诪诇讜讛 讜诇讜讛 (讛诇"讜) 转讬专抓 讚讗诇讬讘讗 讚讛专诪讘"诐 诇讬讻讗 拽讜砖讬讗 讻讬 砖讬讟转 讛专诪讘"诐 讘驻"讬 诪讛诇' 注讚讜转 (讛诇"讘 讜讛诇"讚) 砖专砖注 驻住讜诇 诇注讚讜转 专拽 讻砖注讘专 讘诇讗讜 砖讬砖 讘讜 诪诇拽讜转 讗讜 诪讬转讛 讗讜 砖注讘专 讘诇讗讜 讚讞诪住 - 讚讛讬讬谞讜 讗讬住讜专 砖诇 诪诪讜谉 - 讜诇讗 讛注讜讘专 讘讗讬住讜专 诪砖讜诐 转讬讗讘讜谉 讘注诇诪讗. 讛专诪讘"诐 讘谞讬讙讜讚 诇专"谉 (讘住谞讛' 讚祝 讻讝.) 讛住讜讘专 砖讛讗讜讻诇 谞讘讬诇讜转 诇转讬讗讘讜谉 诪转讜讱 转讗讜讜转 讗讻讬诇讛 驻住讜诇 诇注讚讜转 讜砖讘讜注诇 讗讬住讜专 讘讬讗讛 诇转讬讗讘讜谉 驻住讜诇 (讜注讬讬谉 讘转讜住' 住谞讛' 讚祝 讟: 讚"讛 诇专爪讜谞讜). 讜讛专讬 诇专诪讘"诐 注讚讬 专讘讬转 讗讬谞诐 诇讜拽讬诐 讜讗祝 诇讗 注讘专讜 注诇 讗讬住讜专 讞诪住 讚诪诪讜谉, 讜诇讻谉 诇专诪讘"诐 讻砖专讬诐.
讜讘拽爪讛"讞 (专住"讬 谞"讘) 转讬专抓 注"驻 讚' 讛转讜住' 讘住谞讛' (讚祝 住讗. 讘讚"讛 专"诇 讻讜') 砖讗讬谞讜 谞注砖讛 诪讜诪专 诇注"讝 讘讗讜转讛 砖讞讬讟讛, 讜讻谉 讻讗谉 讘砖注转 讛讞转讬诪讛 诇讗 谞驻住诇讜 诇注讚讜转 注讚 诇讗讞专 讙诪专 讛注讘讬专讛, 讗讱 讻砖讞转诪讜 讛讬讜 讻砖专讬诐. 讜讛谞转讬讘讜转 讛砖讬讙 砖谞讬转谉 诇讛讘讞讬谉 讘讬谉 诪讜诪专 讛驻住讜诇 诇砖讞讬讟讛 诇讘讬谉 专砖注 讛驻住讜诇 诇注讚讜转. 讘诪讜诪专 讗讬谉 注爪诐 诪注砖讛 讛注讘讬专讛 讛讚讘专 讛驻讜住诇讜 讗诇讗 讛驻讜住诇 讛讜讗 讛专砖注讜转 砖讘讙讘专讗, 讜专讗讬讬讛 诇讻讱 诪谉 讛讛驻专砖 讘讛诇讻讛 讘讬谉 诪讜诪专 诇讛讻注讬住 砖驻住讜诇 诇砖讞讬讟讛 诇诪讜诪专 诇转讬讗讘讜谉 砖诇讗 谞驻住诇 讗注"驻 砖砖谞讬讛诐 诪讝讬讚讬诐 讜注讘专讜 注诇 讗讜转讛 讛注讘讬专讛 砖诇 讗讻讬诇转 谞讘讬诇讜转. 讜注"讻 砖讛讛讘讚诇 讘讬谞讬讛诐 讛讜讗 讘专砖注讜转 讛讙讘专讗. 讜讻谉 诪讜讻讞 诪砖讬讟转 讛转讜住' 讘讞讜诇讬谉 (讚祝 讬讚. 讘讚"讛 讛砖讜讞讟, 讜注讬讬谉 讘驻讜住拽讬诐) 砖讗讬谞讜 谞注砖讛 诪讜诪专 注讚 砖注讘专 注诇 讛注讘讬专讛 讙' 驻注诪讬诐 讜讛讜讗 砖讬注讜专 讘专砖注讜转 讛讙讘专讗. 讜诇讻谉 讗讬谞讜 谞驻住诇 注讚 砖讬讙诪讜专 讗转 讛注讘讬专讛 讻讬 专拽 讗讝 讞诇 砖诐 专砖注 讙诪讜专 讘讙讘专讗. 讜诪驻谞讬 讻讱 诇讙讘讬 砖讞讬讟讛 诪讜诪专 驻住讜诇 讻注讻讜"诐 - 讻诇讜诪专 砖诇注谞讬谉 讚讬谞讬诐 讛讗诇讛 谞讞诇砖讛 讜驻拽注讛 拽讚讜砖转 讬砖专讗诇 砖诇讜. 诪讗讬讚讱 讘谞讜讙注 诇驻住讜诇 注讚讜转 - 注爪诐 诪注砖讛 讛注讘讬专讛 驻讜住诇 讘砖注转 注砖讬讬转 讛注讘讬专讛, 讜讗讬谉 谞"诪 诇谞讜 讘讬谉 诇讛讻注讬住 诇讘讬谉 诇转讬讗讘讜谉. 砖谞讬讛诐 驻讜住诇讬诐 讻讬 注爪诐 诪注砖讛 讛注讘讬专讛 驻讜住诇 讜诇讗 讞诇讜转 讛专砖注讜转 讜讛诪讜诪专讜转 砖讘讙讘专讗.
讗诪谞诐 转讬专讜爪讜 砖诇 讛诪诇"诪 砖讗讬谉 注讚讬 专讘讬转 驻住讜诇讬诐 诇注讚讜转 诪讗讞专 砖讗讬谞诐 诇讜拽讬诐 讜讗祝 诇讗 注讘专讜 注诇 讗讬住讜专 砖诇 讞诪住 诪诪讜谉 谞住转专 诇讻讗讜专讛 诪诪讛 砖驻住拽 讛专诪讘"诐 讘驻讬"讘 诪讛诇' 注讚讜转 (讛诇"讟) 砖讟讘讞 砖讬爪讗讛 讟专讬驻讛 诪转讞转 讬讚讜 驻住讜诇 诇注讚讜转 砖讘讻诇诇 讗讜讻诇讬 讟专讬驻讛 讛讜讗, 讜诪砖讜诐 砖注讘专 注诇 讛讗讬住讜专 讚诇驻谞讬 注讜专 讛专讬讛讜 谞驻住诇 讻讗讜讻诇 讟专讬驻讜转 注爪诪讜,28 讜讗"讻 讙诐 驻讛 讘谞讜讙注 诇注讚讬 砖讟专 砖讬砖 讘讜 专讘讬转 谞讗诪专 砖讛讜讗讬诇 讜注讘专讜 讛注讚讬诐 注诇 讗讬住讜专 诇驻谞讬 注讜专 (注讬讬谉 讘驻"讚 诪讛诇' 诪诇讜讛 讛诇"讘) 讬驻住诇讜 讻诪诇讜讛 讜诇讜讛 讘专讘讬转.
讜谞专讗讛 砖讬砖 诇讛转讘讜谞谉 讘驻住拽 讛专诪讘"诐 砖讛讟讘讞 驻住讜诇 诇注讚讜转 - 讛专讬 讗讬谉 诪诇拽讜转 诪砖讜诐 诇驻谞讬 注讜专 (讚讛讜"诇 诇讗讜 砖讘讻诇诇讜转). 讜爪"诇 砖讛注讘讬专讛 讚讗讻讬诇转 讟专讬驻讜转 诪转讬讬讞住转 讗诇 讛讟讘讞 砖讛讻砖讬诇讜 讜讻讗讬诇讜 讛讟讘讞 注爪诪讜 讗讻诇 讟专讬驻讛, 讜诇驻讬 砖注讘讬专讛 讚讗讻讬诇转 讟专讬驻讛 讬砖 讘讛 诪诇拽讜转 驻住讜诇 讛讟讘讞 诇注讚讜转.29 讜谞专讗讛 砖讝讛 谞讻讜谉 讘讝诪谉 砖讗讻诇 讛讟专讬驻讛 讘砖讜讙讙, 讗讘诇 诇讗 讻砖讗讻诇 讘诪讝讬讚. 讜谞讬转谉 诇讚诪讜转 讝讛 诇驻住拽 讛专诪讘"诐 讘驻"讙 诪讛诇' 讗讘诇 (讛诇"讛) 讘谞讜讙注 诇诪讟诪讗 讻讛谉 砖讗诐 讛讬讜 砖谞讬讛诐 诪讝讬讚讬诐 讛讻讛谉 诇讜拽讛 讜讝讛 砖讟诪讗讜 注讜讘专 讘诇驻谞讬 注讜专 讜讗讬谞讜 诇讜拽讛 讜讗诐 讛讬讛 讛讻讛谉 砖讜讙讙 讜讝讛 砖讟诪讗讜 诪讝讬讚 讛专讬 讝讛 砖讟诪讗讜 诇讜拽讛. 讜讻讚讜诪讛 诇讝讛 驻住拽 讘驻"讬 诪讛诇' 讻诇讗讬诐 (讛诇' 诇"讗) 讘谞讜讙注 诇诪诇讘讬砖 讗转 讞讘讬专讜 讻诇讗讬诐 砖讗诐 讛讬讛 讛诇讜讘砖 诪讝讬讚 讛诇讜讘砖 诇讜拽讛 讜讛诪诇讘讬砖 注讜讘专 诪砖讜诐 诇驻谞讬 注讜专, 讜讗诐 诇讗 讬讚注 讛诇讜讘砖 砖讛讜讗 讻诇讗讬诐 讜讛讬讛 讛诪诇讘讬砖 诪讝讬讚 讛诪诇讘讬砖 诇讜拽讛 讜讛诇讜讘砖 驻讟讜专. 诪讜讻讞 砖讻砖注讜砖讛 讗转 讛注讘讬专讛 讘诪讝讬讚 诪转讬讬讞住 讛讞讟讗 诇注讜砖讛 讛注讘讬专讛 诇讘讚讜 讜诇讗 诇诪讻砖讬诇讜 讗讜诇诐 讘砖讜讙讙 诪转讬讬讞住转 讛注讘讬专讛 诇讝讛 砖讛讻砖讬诇讜. 讜讛"讛 诇注谞讬谉 驻住讜诇 注讚讜转, 砖讛讟讘讞 驻住讜诇 专拽 诪砖讜诐 砖讛讗讜讻诇 砖讙讙. 讜讗讬诇讜 讘专讘讬转 诪住转诪讗 诪讚讜讘专 讘诪诇讜讛 讜诇讜讛 诪讝讬讚讬诐, 讜诪砖讜诐 讻讱 讗讬谉 讛注讚讬诐 谞转驻住讬诐 讘讗讜转讛 讞诇讜转 砖诐 讛注讘讬专讛 砖诇 讛诪诇讜讛 讜诇讜讛 讜讻砖专讬诐 诇注讚讜转.
讘讗"讚. 讛讗 拽讬讬"诇 讻讗讘讬讬 讚诪讬 砖讗讜讻诇 谞讘讬诇讜转 诇讛讻注讬住 驻住讜诇 注讻"诇. 诪砖诪注 讚诇专讘讗 讻砖专讬诐. 讜拽' 诇诪讛 诇讗 讬驻住诇讜 诪讟注诐 注讚讬 讞诪住 讻砖谞讟诇讜 砖讻专 诇讞转讜诐. 讜讬转讻谉 砖讗讬住讜专 讞诪住 讛驻讜住诇 诇专讘讗 讛讜讗 讻砖讛转讗讜讛 讞诇拽 诪讙讜祝 讛讗讬住讜专 讻讙讜谉 讘诪讗讻诇讜转 讗住讜专讜转 讜注专讬讜转 砖讻谉 谞讛谞讛 讜讛讛谞讗讛 诪注爪诐 讛讗讬住讜专 (砖讛专讬 讛诪转注住拽 讘讞诇讘讬诐 讜注专讬讜转 讞讬讬讘 砖讻谉 谞讛谞讛). 讜讛"讛 讘讙讝讬诇讛. 注讚讬 专讘讬转 诇注讜诪转 讝讗转 讗住讜专讬诐 讘诇讬 讛谞讗转 诪诪讜谉 讜讛谞讗转 诪诪讜谉 讛讘讗讛 诇讛诐 讻砖谞讜讟诇讬诐 砖讻专 诇讛注讬讚 讗讬谞讛 讗诇讗 讛谞讗讛 爪讚讚讬转, 讜诇讻谉 讗讬谞诐 谞驻住诇讬诐 讗诇讬讘讗 讚专讘讗. 讗"谞 诪讚讜讘专 讻砖诇讗 诇拽讞讜 砖讻专 诇讛注讬讚, 讜讗讛"谞 讗讬诇讜 讛讬讜 诇讜拽讞讬诐 砖讻专 讛讬讜 谞驻住诇讬诐 诪讟注诐 注讚讬 讞诪住 讻讬 谞讛谞讜 诪讛注讘讬专讛 砖注砖讜, 讜爪"注 讘讝讛.
转讜住' 讚"讛 讚诪砖注转 讻转讬讘讛. 诇诪注诇讛 驻讬专砖谞讜 讗转 转诪讬讛转 讛专"讬 讘谞讜讙注 诇拽谞住 讛拽专谉 砖诇讚注转讜 讗诐 诇诪注砖讛 诇讗 讬讛讬讛 讛驻住讚 诪诪砖 讗讬谉 拽讜谞住讬诐 讗转 讛拽专谉, 讗讻谉 注诇 讛注讘讬专讛 注讘专讜 诪砖注转 讻转讬讘讛.
讗讱 驻砖讟讜转 讛专"讬 讗讬谞讛 诪讜专讛 讻谉 讗诇讗 砖住讜讘专 砖讘专讘讬转 诪驻讜专砖转 讗讬谉 讛注讘讬专讛 讞诇讛 讘砖注转 讻转讬讘讛 讚诪砖讜诐 砖诇讗 讬讙讘讜 讛专讘讬转 讗讬谉 讻讗谉 讗讬住讜专. 讗讬住讜专 专讘讬转 诪砖注转 讻转讬讘讛 讞诇 讚讜拽讗 讘专讘讬转 住转讜诪讛 讛注讜诪讚转 诇讙讘讬讬讛. 讗讬住讜专 讛专讘讬转 讞诇 讚讜拽讗 讻砖讛专讘讬转 注讜诪讚转 诇讙讘讬讬讛.
讜讛谞讛 诪讘讜讗专 讘住讜讙讬讗 讘讘"诪 (讚祝 住讗:) 砖诇专' 讗诇注讝专 专讘讬转 拽爪讜爪讛 讬讜爪讗转 讘讚讬讬谞讬谉 讜诇专' 讬讜讞谞谉 专讘讬转 拽爪讜爪讛 讗讬谞讛 讬讜爪讗转 讘讚讬讬谞讬诐. 诇专"讗 讬讜爪讗转 讘讚讬讬谞讬诐 讚讻转讬讘 讜讞讬 讗讞讬讱 注诪讱 "讗讛讚专 诇讬讛 讻讬 讛讬讻讬 讚谞讬讞讬". 讜谞转讘讗专 讘专讗砖讜谞讬诐 (讛专讬讟讘"讗 讜讗讞专讬诐) 砖讛讛诇讜讜讗讛 讛讞讬诇讛 讞诇讜转 讞讬讜讘 专讘讬转 讜讛诪诇讜讛 拽讜谞讛 讗转 讛专讘讬转 讘砖注转 讙讘讬讬讛, 讗诇讗 砖讞诇 注诇讬讜 讞讬讜讘 诪讬讜讞讚 诇讛砖讬讘讛 诇诇讜讛. 专讗讬讬讛 诇讻讱 诪驻住拽 讛专诪讘"诐 (驻"讚 诪诪诇讜讛 讛诇"讙) 砖讗讬谉 诪讜爪讬讗讬谉 专讘讬转 拽爪讜爪讛 诪讬讚 讛讘谞讬诐. 讞讝讬谞谉 砖讗讬谞讛 讞驻爪讗 讚讙讝讬诇讛 讘讬讚讬 讗讘讬讛诐 砖讞讬讬讘讬诐 诇讛讞讝讬专讛 讘讻诇 讗讜驻谉, 讗讱 讗讘讬讛诐 拽谞讗讛 讜讗讞专讬 诪讜转讜 讗讬谉 注诇 讬讜专砖讬讜 讞讬讜讘 诇讛砖讬讘 讗讜转讛 讻讬 讞讜讘转 讙讘专讗 讞诇讛 注诇 讛讗讘 诇讘讚讜 讘诇讬 讞诇讜转 砖注讘讜讚 谞讻住讬诐, 讜诇讻谉 讗讬谉 讙讜讘讬诐 讗讜转讛 诪讛讬讜专砖讬诐.
讜讘讙诪专讗 砖诐 (讚祝 住讘.) 专爪讜 诇讜诪专 砖讛诪讞诇讜拽转 讘讬谉 专"讗 诇讘讬谉 专"讬 转谞讗讬 讛讬讗 讝"诇 讚转谞讬讗 专讘讬 谞讞诪讬讛 讜专讗讘"讬 驻讜讟专讬谉 讗转 讛诪诇讜讛 讜讗转 讛注专讘 诪驻谞讬 砖讬砖 讘讛谉 拽讜诐 注砖讛 诪讗讬 拽讜诐 注砖讛 诇讗讜 诪砖讜诐 讚讗诪专讬谞谉 诇讛讜 拽讜诪讜 讗讛讚讜专讜 诪讻诇诇 讚转"拽 住讘专 诇讗讜 讘谞讬 讗讛讚讜专讬 谞讬谞讛讜, 诇讗 诪讗讬 拽讜诐 注砖讛 诇拽专讜注 砖讟专讗, 诪讗讬 拽住讘专 讗讬 拽住讘专 砖讟专 讛注讜诪讚 诇讙讘讜转 讻讙讘讜讬 讚诪讬 讛讗 注讘讚讜 讗讬住讜专讬讬讛讜 讜讗讬 诇讗讜 讻讙讘讜讬 讚诪讬 讛讗 诇讗 注讘讜讚 讜诇讗 讻诇讜诐, 诇注讜诇诐 拽住讘专 砖讟专 讛注讜诪讚 诇讙讘讜转 诇讗讜 讻讙讘讜讬 讚诪讬 讜讛讗 拽诪"诇 讚砖讜诪讗 诪讬诇转讗 讛讬讗, 讛"谞 诪住转讘专讗 讚转谞谉 讜讗诇讜 注讜讘专讬诐 讘诇讗 转注砖讛 讛诪诇讜讛 讜讛诇讜讛 讛注专讘 讜讛注讚讬诐, 讘砖诇诪讗 讻讜诇讛讜 注讘讬讚 诪注砖讛 讗诇讗 注讚讬诐 诪讗讬 注讘讜讚 讗诇讗 诇讗讜 砖"诪 讚砖讜诪讗 诪讬诇转讗 讛讬讗 砖"诪 注讻"诇. 诇讻讗讜专讛 讞诇讜拽讬诐 讛转谞讗讬诐 讗诐 讗讬住讜专 讛专讘讬转 讞诇 讘砖注转 讻转讬讘讛 诪讬讚 讗讜 砖转诇讜讬 讘讙讘讬讬讛 诇讘住讜祝 讚诪"讚 诇讜拽讬谉 拽住讘专 砖讗讬住讜专 专讘讬转 讞诇 讘砖注转 讻转讬讘讛 讜拽爪讬爪讛 讜诪"讚 砖拽讜专注讬谉 讛砖讟专 讜讗讬谞谉 诇讜拽讬谉 讗讬谉 注讜讘专讬诐 注诇 讗讬住讜专 专讘讬转 讙诪讜专 注讚 讛讙讘讬讬讛 讜讘讻谉 拽专讬注转 讛砖讟专 诪转拽谞转 讛讗讬住讜专 讜讗讬谉 诇讜拽讬谉. 讜注讜诇讛 讗讬驻讜讗 砖拽讜砖讬讬转 讛专"讬 转诇讜讬讛 讘诪讞诇讜拽转 讘讬谉 讛转谞讗讬诐, 讜讛讜讗 爪"注.30
讘专诐 注讬讬谉 讘专讗砖讜谞讬诐 (注讬讬"砖 讘砖"诪) 讛诪驻专砖讬诐 讗转 诇讬砖谞讗 讚讙诪' "砖讬砖 讘讛谉 拽讜诐 讜注砖讛", 讚专"诇 砖注讘专讜 注诇 讗讬住讜专 专讘讬转 讗诇讗 砖讛诇讗讜 谞讬转拽 诇注砖讛 讚讛讬讬谞讜 砖讬拽专注讜 讘"讚 讗转 讛砖讟专. 专讗砖讜谞讬诐 讗诇讜 住讜讘专讬诐 砖注讜讘专讬诐 注诇 讗讬住讜专 专讘讬转 诪砖注转 讻转讬讘讛 讜拽爪讬爪讛, 讗诇讗 砖讞诇讜拽讬诐 讛转谞讗讬诐 讗诐 拽专讬注转 讛砖讟专 诪讛讜讜讛 转讬拽讜谉 诇诇讗讜 诇驻讜讟专讜 诪诪诇拽讜转 注驻"讬 讚讬谉 诇讗讜 讛谞讬转拽 诇注砖讛. 讘诇讗讜 讛谞讬转拽 诇注砖讛 讚注诇诪讗 诪讬 砖注砖讛 讗转 讛注讘讬专讛 诪转拽谞讛 讘注爪诪讜 讻讙讜谉 讙讝诇谉 砖讛讜讗 注爪诪讜 诪砖讬讘 讗转 讛讙讝讬诇讛, 讜讗讬诇讜 讻讗谉 讘讬"讚 讛诐 砖拽讜专注讬诐 讗转 讛砖讟专 讜诇讗 讛诪诇讜讛 讜讞诇讜拽讬诐 讛转谞讗讬诐 讗诐 诇讗讜 讻讝讛 谞讞砖讘 谞讬转拽 诇注砖讛 砖驻讟讜专 诪诪诇拽讜转 讗讜 诇讗.31
讜讛谞讛 讬转讻谉 讻谞"诇 砖讻讜讜谞转 讛专"讬 砖注讜讘专讬诐 注诇 讗讬住讜专 专讘讬转 讚讜拽讗 讘砖讟专 砖讛专讘讬转 砖讘讜 住转讜诪讛 讻讬 讘讻谉 注讜诪讚转 诇讙讘讬讬讛, 讗讱 讘砖讟专 砖讛专讘讬转 诪驻讜专砖转 讘讜 讜讗讬谞讛 谞讬转谞转 诇讙讘讬讬讛 讗讬谉 注讜讘专讬诐 注诇 讗讬住讜专 讛专讘讬转. 诪讗讬讚讱 讗诇讬讘讗 讚驻专砖"讬 讘住讜讙讬讬谉 谞专讗讛 砖注讜讘专讬谉 注诇 讗讬住讜专 讛专讘讬转 诪砖注转 拽爪讬爪讛 讜讻转讬讘讛 讘讬谉 讘专讘讬转 住转讜诪讛 讘讬谉 讘专讘讬转 诪驻讜专砖转 讙诐 讻砖注讜诪讚转 诇讙讘讬讬讛 讜讙诐 讻砖讗讬谞讛 注讜诪讚转 诇讙讘讬讬讛 讻讬 注爪诐 拽爪讬爪转 讛专讘讬转 诪讛讜讜讛 砖注转 讛诪讞讬讬讘. 讜讻' 专砖"讬 (讚"讛 注讘讬讚) 讝"诇 砖诐 注诇讬讜 谞砖讱 讜注讘专 讘诇讗 转砖讬诪讜谉 注讻"诇, 讜诪砖诪注 谞诪讬 砖注讜讘专 注诇 诇讗讜 讚诇讗 转砖讬诪讜谉 讘诇讘讚 诪砖注转 讻转讬讘讛 讜讗讬诇讜 砖讗专 讛诇讗讜讬诐 讚专讘讬转, 讻讙讜谉 讛诇讗讜 讚诇讗 转拽讞, 讞诇讬诐 专拽 讘砖注转 讛讙讘讬讬讛. 讜讗祝 诪诪讛 砖诇专砖"讬 注讜讘专讬诐 注诇 讗讬住讜专 专讘讬转 诪砖注转 讻转讬讘讛 讗驻讬诇讜 讻砖讗讬谞讛 谞讬转谞转 诇讙讘讬讬讛 诪砖诪注 讻专讗砖讜谞讬诐 讛谞"诇 砖讞讬讜讘 专讘讬转 讞诇 注诇 驻讬 讚讬谉 讻砖注讘讜讚 诪诪讜谉 诪砖注转 讻转讬讘讛, 讜诪砖讜诐 讻讱 诪讗讜转讛 砖注讛 注讜讘专讬诐 注诇 讗讬住讜专 讛专讘讬转, 讜诇驻讬讻讱 讗讬谉 讛讙讘讬讬讛 诪注讻讘转 讗转 讛讗讬住讜专.
26 注讬讬谉 讗讛"注 专讬砖 住讬' 讻"讞 讘专诪"讗 讜讘驻"转.
27 注讬讬谉 讘砖讬注讜专讬诐 诇注讬诇 (讚祝 讻讝:) 讚"讛 讘谉 讘讙 讘讙.
28 讝讛 砖诇讗 讻讚注转 讛讻住祝 诪砖谞讛 砖诐 砖讻' 讝"诇 谞专讗讛 砖讟注诐 讛驻住讜诇 讘讬讜爪讗 讟专驻讛 诪转讞转 讬讚讜 诇驻讬 砖讻讬讜谉 砖讛讜讗 诪讗讻讬诇 讛讟专讬驻讜转 讞讝拽讛 砖讙诐 讛讜讗 讗讜讻诇 讜讛讜讛 诇讬讛 注讜讘专 注诇 诇讗讜 讚讜讘砖专 讘砖讚讛 讟专驻讛 砖讗"转 砖讗讬谞讜 谞驻住诇 讗诇讗 诪驻谞讬 砖讛讜讗 诪讗讻讬诇 诇讟专驻讜转 讜注讘专 注诇 讜诇驻谞讬 注讜专 讜讻讜' 讛讗 诇讗 诪讬驻住讬诇 讘讛讻讬 讚讗讬谞讜 谞驻住诇 讗诇讗 讻砖注讘专 注讘讬专讛 砖讞讬讬讘讬谉 注诇讬讛 诪诇拽讜转 讜讻诪"砖 专讘谞讜 讘驻专拽 注砖讬专讬, 注讻"诇.
注讜讚 谞讬转谉 诇讜诪专 砖讛专诪讘"诐 驻住诇 讟讘讞 讚讜拽讗 砖诪讻专 讗转 讛讟专驻讜转 诪讞诪转 讞诪讚转 诪诪讜谉 讜讗"讻 讗讬谉 拽讜砖讬讛 讻诇诇 诪注讚讬 专讘讬转 砖诇讗 讞转诪讜 诪讞诪转 讞诪讚转 诪诪讜谉. 讗讱 专讘讬谞讜 讝爪"诇 诇诪讚 砖讛专诪讘"诐 驻住诇 讟讘讞 诪砖讜诐 诇驻谞讬 注讜专. 讜注讬' 讘讻住祝 诪砖谞讛 砖诐 讘驻讬"讘 讛诇' 讟' 讜讘诪砖"讻 讘砖诐 讛讟讜专.
29 讜讗诪专 专讘讬谞讜 讝爪"诇 砖讛"讛 诇注谞讬谉 讛诪讻砖讬诇 讬讛讜讚讬 讘注"讝 讗讜 讘讞讬诇讜诇 砖讘转 砖讛诪讻砖讬诇 谞讞砖讘 诇诪讜诪专 诇讻诇 讛转讜专讛 讻讜诇讛 讻讬 讛注讘讬专讛 砖诇 讛谞讻砖诇 诪转讬讬讞住转 讗诇讬讜. 讜注讬讬谉 讘驻讜住拽讬诐.
30 讜注讬讬谉 讘专砖"讬 讜转讜住' 砖诐 讘讘"诪 (住讗 讘 - 住讘). 讜驻专砖"讬 砖诐 讗诇讬讘讗 讚专讗讘"讬 讜讝"诇 讜讗转讜 专"谞 讜专' 讗诇注讝专 诇诪讬诪专 讚诇讗 转砖讬诪讜谉 注诇讬讜 谞砖讱 讚拽讗诪专 专讞诪谞讗 诇讗讜 讗砖讜诪讗 讙专讬讚讗 拽驻讬讚 讗诇讗 讗砖讜诪讗 讛讘讗 诇讬讚讬 讙讬讘讜讬 讜讻诇 讻诪讛 砖诇讗 讙讘讜 讗讬讻讗 拽讜诐 注砖讛 诇拽专讜注讬 砖讟专讗 注讻"诇. 讜诇驻讬"讝 讛专"讬 讻专讗讘"讬 砖诪砖谞转讜 拽讘 讜谞拽讬 砖讗讬住讜专 讛专讘讬转 转诇讜讬 讘讙讘讬讬讛.
31 讜讝讛 砖诇讗 讻驻砖讟讜转 驻专砖"讬 讛谞"诇 砖诐 讘住讜讙讬讗. 讜诇驻讬"讝 讛专"讬 注讜讚 讬讜转专 拽砖讛 砖讛专讬 讙诐 讗讬谞讜 诪讜讘谉 讗诇讬讘讗 讚专讗讘"讬. 讜诇驻讬"讝 爪"诇 砖转诪讬讛转 讛专"讬 讛讬讗 专拽 讘谞讜讙注 诇讚讬谉 讛拽谞住 讜讻驻讬专讜砖 讛专讗砖讜谉 讚专讘讬谞讜 讝爪"诇 讜讗讬谞讜 诪住讜驻拽 讻诇诇 讘谞讜讙注 诇讞诇讜转 讛讗讬住讜专 讚专讘讬转.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

